26 



Resnik planina obuhvata 253 km-; međa ide od Gračaca 

 do Ričice. od Ričice do Ploče, od Ploče do ispod Udbine, onda 

 preko Klapavice u Bruvno i preko Tomingaja i Deringaja u (jračac. 



Piješ i vica zaprema 1297 km-; od Zavalja do Ličkoga Pe- 

 trova sela upada istočna granica Plješivice u granicu krške terase, 

 od Petrova sela do Vrela u granicu Male Kapele, od Vrela do De- 

 beloga brda u granicu Osrednjega gorja, odavde do Udbine u među 

 Krbave, a od Udbine do Velike Popine u među Resnika i Velebita. 

 Od Popine ide granica preko Kupireva i Srba do Neteke, a onda 

 je do Zavalja granicom zemaljska meda prema Bosni. 



Osrednje gorje (Vrebačka staza i Kamena gorica) zaprema 

 1006 km-. Od Ploče do Drenova klanca je Ličko polje, od Drenova 

 klanca do izvora Gacke je Velebit, odavle do Zalužnice Gacko polje, 

 a do Vrela Mala Kapela međa. Od Vrela ide međa sredinom Kore- 

 nice na Bilo polje i Debelo brdo, obilazi Krbavu pa ide preko Ud- 

 bine na jugozapad do Ploče. 



Mala Kapela zaprema 715 km-. Granica je krška terasa, Ve- 

 lika Kapela, Velebit i Gacko polje, a onda ide od Zalužnice preko 

 Vrhovina. Babina potoka i Homoljca do Vrela, prelazi Korenički 

 Vratnik, pa dolazi preko Priboja do Krške terase. 



Velika Kapela zaprema 1451 km-. Primorje, Gorski kotar i 

 krška terasa ograđuju je sa sjevera, istojca i zapada, a južna je gra- 

 nica Jozefinska cesta od Modruša do Senja. 



Podgorje obuhvata 84 km-. Granica je primorska cesta, a 

 onda izohipsa od 200 m od prilike. 



Primorje zaprema 169 km-. Međa ide Rječinom do Oreho- 

 vice. odanle na postaju bakarsku pa do Melnica iznad Hreljina, 

 onda bridom visočine nad Vinodolom, istočno od Ledenica, pa se 

 dokonča, uključivši Krmpote, kod Senja. 



Gorski kotar zaprema 1217 km-. Granica Gorskoga kotara 

 upada u granicu Primorja do Hreljina, onda zakreće na Zlobin, ide 

 sredinom Ličkoga polja dalje do Beloga sela, onda Lujzinskom ce- 

 stom preko Delnica do sela Kupjaka, Karolinškom cestom do Vr- 

 bovskoga, onda Lujzinskom do Severina n. K. Dalje je zemaljska 

 granica prema Kranjskoj međom Gorskoga kotara. 



Terasa plitkoga krša zaprema 2443 km-. Sjeverna je gra- 

 nica Kupa od ušća Korane do Severina, odanle Lujzinska cesta do 

 Vrbovskoga, Dobra do Ogulina, onda Zagorje, Modruši, Blata, Ja- 

 senica, Zaborski, Novakovića brod, Petrovo selo Ličko i Baljevac. 

 Kod Zavalja hvata se političke granice, onda ide Koranom, Glinom, 

 Rijekom, Radonjom i Koranom do Kupe. 



Slijedeća tabela (I.) pokazuje pregledno, koliko km- zaprema 

 pojedini sistem u svem, a onda koliko svaka regija. 



